**pentru modificarea şi completarea Condiţiilor tehnice de transmitere a informaţiei de localizare primară în cazul apelurilor la numărul unic de urgenţă 112, aprobate prin Hotărârea Consiliului de Administraţie al Agenţiei Naţionale pentru Reglementare în Comunicaţii Electronice şi Tehnologia Informaţiei nr. 31 din 22.12.2016**

ÎNREGISTRAT:

Ministerul Justiţiei

al Republicii Moldova

nr. din

Ministru \_\_\_\_\_\_\_\_\_

În temeiul art.8 alin.(1), art.9 alin.(1) lit.a), art.10 alin.(1) lit.a) şi art.68 alin.(2) din Legea comunicaţiilor electronice nr.241-XVI din 15 noiembrie 2007 *(republicată în Monitorul Oficial al Republicii Moldova, 2017, nr.399-410, art.679),* cu modificările şi completările ulterioare, art.15 alin.(3) din Legea cu privire la organizarea şi funcţionarea Serviciului naţional unic pentru apelurile de urgenţă 112 nr.174 din 25 iulie 2014 *(Monitorul Oficial al Republicii Moldova, 2014, nr.231-237, art.533),* cu modificările și completările ulterioare,

În conformitate cu pct.14 şi pct.15 lit.b) din Regulamentul Agenţiei Naţionale pentru Reglementare în Comunicaţii Electronice şi Tehnologia Informaţiei (ANRCETI), aprobat prin Hotărârea Guvernului nr.905 din 28 iunie 2008 *(Monitorul Oficial al Republicii Moldova, 2008, nr.143-144, art.917)*, **Consiliul de Administraţie**

**HOTĂRĂŞTE:**

1. Condiţiile tehnice de transmitere a informaţiei de localizare primară în cazul apelurilor la numărul unic de urgenţă 112, aprobate prin Hotărârea Consiliului de Administraţie al Agenţiei Naţionale pentru Reglementare în Comunicaţii Electronice şi Tehnologia Informaţiei nr. 31 din 22.12.2016, înregistrată la Ministerul Justiţiei al Republicii Moldova cu nr.1155 din 22 februarie 2017 (*Monitorul Oficial al Republicii Moldova, 2017, nr.67-71, art.418*), se modifică și de completează după cum urmează.
2. Punctul 3 se completează cu un nou alineat 11) cu următorul cuprins:

”11) localizare mobilă avansată (*Advanced Mobile Location - AML*) – funcționalitate a terminalelor mobile inteligente care permite transmiterea, în mod automat, de către acestea către numărul 112 a informației avansate cu date de localizare care indică poziția geografică a echipamentului terminal mobil al apelantului la momentul inițierii apelului către numărul 112, precum și alte date cum ar fi timpul poziționării (*Time of Positioning -TOP*), metoda de poziționare (*Positioning Method - PM*), IMEI, MCC, MNC, conform raportului tehnic al Institutului European de Standardizare în Telecomunicații *(European Telecommunications Standards Institute - ETSI)* *ETSI TR 103 393 v1.1.1 (2016-03)* *Emergency Communications (EMTEL); Advanced Mobile Location for emergency calls”.*

1. După punctul 5 se completează cu un punct nou 55 cu următorul cuprins:

„51. Furnizorii de rețele publice de telefonie mobilă au obligația să asigure transmiterea, în mod gratuit, către Serviciul 112 a mesajelor SMS generate de echipamentele terminale mobile cu funcționalitate AML pentru toate categoriile de apeluri ce au ca destinație numărul 112:

a) în cazul în care apelul este inițiat în rețeaua furnizorului apelantului, cu utilizarea unei cartele SIM valide;

b) indiferent de tehnologia sau echipamentul terminal utilizat de apelant;

c) indiferent de modalitatea de plată a serviciilor;

d) inclusiv în cazul în care abonatul are sold negativ;

e) inclusiv în cazul în care apelantul a inclus opțiunea „număr ascuns”;

f) inclusiv de la numere portate în rețeaua proprie.

1. La punctul 7, alineatul 2), după cuvântul ”cifre” se completează cu cuvântul ”concatenate”.
2. După punctul 8 se completează cu un punct nou 81 cu următorul cuprins:

”81 Alternativ modului de transmitere a CGI stabilit în pct.8 din prezentele Condiții, la solicitarea Serviciului 112, furnizorii de rețele publice de telefonie mobilă au obligația de a transmite CGI în mesajul IAM (*Initial Address Message*) din componenta ISUP (*ISUP - ISDN User Part)* al sistemului de semnalizare pe canal comun n.7, indiferent de modalitatea de interconectare a rețelelor publice de telefonie mobilă cu rețeaua Serviciului 112, directă sau prin intermediul rețelei Furnizorului de tranzit”.

1. Punctul 9 se completează, la început, cu sintagma ”După caz”.
2. După punctul 10 ce completează cu trei puncte noi 101,102 și 103 cu următorul cuprins:

„101. Furnizorii de rețele publice de telefonie mobilă au obligația de a transmite, în condițiile pct. 51 din prezentele Condiții, către numărul 112 mesajele SMS generate automat de funcționalitatea AML a echipamentului terminal mobil al apelantului declanșată la efectuarea apelului către numărul 112.

102 Furnizorii de rețele publice de telefonie mobilă vor lua toate măsurile necesare pentru transmiterea mesajelor SMS menționate la pct. 101 din prezentele Condiții către serverul AML al Serviciului 112 în maxim 10 secunde de la momentul generării acestora, pentru cel puțin 99% din traficul trimestrial de asemenea mesaje.

103 Furnizorii de rețele publice de telefonie mobilă au obligația de a pune la dispoziția Serviciului 112 o interfață de tip SMPP*(Short Message Peer-to-Peer)* dedicată transmiterii mesajelor SMS menționate la pct. 101 din prezentele Condiții către serverul AML al Serviciului 112”, cu utilizarea canalelor de date securizate.

7) După punctul 14 ce completează cu 5 puncte noi 141, 142, 143, 144 și 145 cu următorul cuprins:

”141. Furnizorii de reţele publice de telefonie mobilă sunt obligați să asigure, în mod gratuit, accesul în timp real a Serviciului 112 la bazele de date ale abonaților acestora și să ia toate măsurile necesare astfel încât, la orice accesare, de către Serviciul 112, a bazei de date a abonaților urmare a conectării apelului la numărul 112, să asigure transmiterea către Serviciul 112 a următoarelor date și informații privind apelantul (în măsura în care acestea sunt cunoscute de furnizor):

1) numărul de telefon al abonatului (sau utilizatorului înregistrat, titular al numărului respectiv) în formatul național prevăzut în Planul Național de Numerotare;

2) prenumele abonatului persoană fizică;

3) numele abonatului persoană fizică, după caz, denumirea abonatului persoană juridică;

4) adresa de domiciliu a abonatului persoană fizică, după caz, adresa sediului abonatului persoană juridică, care va include:

a) categoria străzii (bulevard, stradă, stradelă);

b) denumirea străzii;

c) numărul străzii;

d) numărul imobilului/blocului;

e) numărul scării;

f) numărul etajului;

g) numărul apartamentului, biroului sau oficiului, după caz;

h) categoria localității (oraș, comună, sat);

i) denumirea localității;

j) sectorul orașului;

k) municipiul sau raionul;

l) codul poștal;

m) denumirea țării.

5) codul personal al abonatului persoană fizică (în condițiile în care subiectul datelor cu caracter personal și-a dat consimțământul);

6) denumirea furnizorului.

142. Furnizorii de rețele publice de telefonie mobilă au obligația să pună la dispoziția Serviciului 112 o interfață de tip *Web Service* dedicată accesării de către Serviciul 112 a bazelor de date a abonaților acestora și transmiterii de către furnizori către Serviciul 112 a datelor și informațiilor conform pct. 141 din prezentele Condiții, cu utilizarea protocoalelor de comunicație acceptate de Serviciul 112, folosind canale de date securizate.

143. Furnizorii de rețele publice de telefonie fixă sau bazate pe tehnologia VoIP au obligația să asigure, în mod gratuit, accesul în timp real a Serviciului 112 la bazele de date a abonaților acestora și să ia toate măsurile necesare astfel încât, la orice accesare de către Serviciul 112 a bazei de date a abonaților, urmare a conectării apelului la numărul 112, să asigure transmiterea către Serviciului 112 a următoarelor date și informații privind apelantul (în măsura în care acestea sunt cunoscute de furnizor):

1) numărul de telefon al abonatului, în format național prevăzut în Planul Național de Numerotare cu specificarea tipului și modului de utilizare a numărului:

a) număr geografic utilizat la un punct fix;

b) număr geografic utilizat la puncte nomade (în cazul conectării echipamentului terminal la rețeaua furnizorului prin intermediul tehnologiei VoIP, iar setările rețelei nu restricționează utilizarea serviciilor la un punct fix);

c) număr non-geografic independent de locație utilizat la puncte nomade.

2) prenumele abonatului persoană fizică;

3) numele abonatului persoană fizică, respectiv denumirea abonatului persoană juridică, după caz;

4) adresa de domiciliu a abonatului persoană fizică, după caz, adresa sediului abonatului persoană juridică, care va conține următoarele date și informații:

a) categoria străzii (bulevard, stradă, stradelă);

b) denumirea străzii;

c) numărul străzii;

d) numărul blocului/imobilului;

e) numărul scării;

f) numărul etajului;

g) numărul apartamentului, biroului sau oficiului, după caz;

h) categoria localității (oraș, comună, sat);

i) denumirea localității;

j) sectorul orașului;

k) municipiu sau raionul;

l) codul poștal;

m) denumirea țării.

5) adresa fizică de instalare a punctului terminal al reţelei cu numărul de telefon al abonatului:

a) categoria străzii (bulevard, stradă, stradelă);

b) denumirea străzii;

c) numărul străzii;

d) numărul blocului/imobilului;

e) numărul scării;

f) numărul etajului;

g) numărul apartamentului, biroului sau oficiului, după caz;

h) categoria localității (oraș, comună, sat);

i) denumirea localității;

j) sectorul orașului;

k) municipiul sau raionul;

l) denumirea țării.

6) codul personal al abonatului persoană fizică (în condițiile în care subiectul datelor cu caracter personal și-a dat consimțământul);

7) denumirea furnizorului.

144. Furnizorii de rețele publice de telefonie fixă sau bazate pe tehnologia VoIP au obligația să pună la dispoziția Serviciului 112 o interfață de tip *Web Service* dedicată accesării de către Serviciul 112 a bazelor de date a abonaților acestora și transmiterii către Serviciul 112 a datelor conform pct. 143 din prezentele Condiții, cu utilizarea protocoalelor de comunicație acceptate de Serviciul 112, utilizând canale de date securizate.

145. În cazul imposibilității de a asigura accesul în timp real la bazele de date a propriilor abonați, furnizorii de rețele publice de telefonie fixă sau bazate pe tehnologia VoIP sunt obligați să transmită, în mod gratuit, Serviciului 112 și serviciilor specializate de urgență, precum și să actualizeze, până la data de 25 a fiecărei luni, bazele de date ale abonaților acestora, care vor conține datele stabilite conform pct. 143 din prezentele Condiții. În acest caz, furnizorii au obligația de a pune la dispoziția Serviciului 112 o interfață de tip SFTP (*Simple File Transfer Protocol*) sau un alt tip de interfață acceptată de Serviciul 112 prin care va transmite datele respective, în format de tip text, *Unicode sau ANSI* (formatul Institutului American National de Standardizare) folosind canale de date securizate”.

1. Prezenta hotărâre se publică în Monitorul Oficial al Republicii Moldova

**Membrii Consiliului Andrei MUNTEAN**

 **Marian POCAZNOI**